**ΑΝΑΚΟΙΝΩΣΗ**

μάθημα**: *Επιχειρησιακή Επικοινωνία***

διδάσκουσα: Μιχαλακοπούλου Πηνελόπη

Χίος, 13/10/2016

**ΠΡΟΫΠΟΘΕΣΕΙΣ ΠΡΟΣΒΑΣΗΣ ΣΤΟ e-class**  
Το μάθημα «Επιχειρησιακή Επικοινωνία και Ολοκλήρωση» θα γίνεται μέσω της πλατφόρμας e-class του Πανεπιστημίου Αιγαίου. Δυνατότητα πρόσβασης στο πλήρες αναρτημένο περιεχόμενο του μαθήματος θα έχουν *μόνο* οι εγγεγραμμένοι φοιτητές.  
  
**YΛΗ**  
Η ύλη του μαθήματος θα αναρτηθεί τμηματικά σε τρία ή τέσσερα μέρη –ένα μέρος ανά τρεις εβδομάδες περίπου, ξεκινώντας από την επόμενη. Η ύλη παρουσιάζεται αναλυτικά σε αρχεία κειμένου, αλλά και σε αρχεία Powerpoint με περισσότερο συμπυκνωμένο και εποπτικό τρόπο.  
  
**ΕΝΔΙΑΜΕΣΕΣ ΔΟΚΙΜΑΣΙΕΣ - ΑΞΙΟΛΟΓΗΣΗ**  
Για κάθε τμήμα της αναρτώμενης ύλης οι φοιτητές υποχρεούνται –εντός προθεσμιών- να παραδώσουν μια γραπτή δοκιμασία, με την οποία θα ελέγχεται η κατανόηση, η πρακτική αξιοποίηση ή η εμπέδωση της προσφερθείσας γνώσης. Σημειώνεται *ότι η συμμετοχή στις δοκιμασίες είναι υποχρεωτική*, αφού η τελική αξιολόγηση θα προκύψει από τις επιδόσεις σε αυτές τις ενδιάμεσες δοκιμασίες, καθώς δεν υπάρχει τελική εξέταση.